9. การจัดการ

9.1 โครงสร้างองค์กร

9.2 โครงสร้างการบริหารจัดการ

โครงสร้างการบริหารจัดการของบริษัทฯ ประกอบด้วย คณะกรรมการบริษัทฯ และคณะอนุกรรมการ
3 คณะ คือ คณะกรรมการตรวจสอบ คณะกรรมการสรรหาและพิจารณาผลตอบแทน
คณะกรรมการจัดการ และผู้บริหาร

สำหรับขอบเขตอำนาจหน้าที่ของกรรมการ และผู้บริหาร ในการบริหารจัดการบริษัทฯ
ให้เป็นไปตามกฎหมาย วัตถุประสงค์ ข้อบังคับของบริษัทฯ มติคณะกรรมการ
ตลอดจนมติที่ประชุมผู้ถือหุ้น รวมทั้งการรายงานเรื่องส่วนได้เสียของตนและบุคคลที่เกี่ยวข้อง
และการเปิดเผยข้อมูลต่อผู้ถือหุ้นหรือประชาชนทั่วไป
ได้กำหนดให้กรรมการและผู้บริหารต้องปฏิบัติหน้าที่ด้วยความรับผิดชอบ ระมัดระวังและซื่อสัตย์สุจริต
เพื่อประโยชน์สูงสุดของบริษัทฯ

1.  คณะกรรมการบริษัทฯ

ณ วันที่ 31 ธันวาคม 2550 คณะกรรมการบริษัทฯ ประกอบด้วยกรรมการจำนวน 9 คน ได้แก่

-   กรรมการที่เป็นผู้บริหาร 2 คน

-   กรรมการที่ไม่เป็นผู้บริหาร 4 คน

-   กรรมการอิสระ 3 คน

  ---------------------- -------------------------------- ------------------------- --------
  ชื่อ                     ตำแหน่ง                           การประชุมคณะกรรมการบริษัทฯ   
                                                          (ครั้ง)                     

                                                          ปี 2549                    ปี 2550

  1. นายประกิต ประทีปะเสน  ประธานกรรมการ                    11/11                     12/12

  2. นายชัยยุทธ ศรีวิกรม์     กรรมการ                          9/11                      10/12

  3. นายเจมส์ แพ็ทตริค รูนี่ย์  กรรมการ                          11/11                     10/12

  4. นายไพฑูรย์ กิจสำเร็จ    กรรมการ                          11/11                     11/12

  5. นายสมบูรณ์ ภู่วรวรรณ    กรรมการอิสระ                      11/11                     11/12

  6. นายสุวิทย์ นาถวังเมือง   กรรมการอิสระ                      11/11                     11/12

  7. นายอนันต์ เล้าหเรณู     กรรมการอิสระ                      11/11                     10/12

  8. นายอัศนี ชันทอง (เริ่ม   กรรมการ / ประธานกรรมการจัดการ     -                         12/12
  1/1/50)                                                                           

  9. นายสาธิต สุดบรรทัด     กรรมการ / กรรมการจัดการ           11/11                     12/12

  โดยมีนางสาวธนกานต์       เป็นเลขานุการคณะกรรมการบริษัทฯ       11/11                     12/12
  พันธาภิรัตน์                                                                          
  ---------------------- -------------------------------- ------------------------- --------

กรรมการผู้มีอำนาจลงลายมือชื่อแทนบริษัทฯ คือ นายประกิต ประทีปะเสน, นายชัยยุทธ ศรีวิกรม์,
นายเจมส์ แพ็ทตริค รูนี่ย์, นายไพฑูรย์ กิจสำเร็จ, นายอัศนี ชันทอง และนายสาธิต สุดบรรทัด
กรรมการสองในหกคนนี้ลงลายมือชื่อร่วมกัน และประทับตราสำคัญของบริษัทฯ

ขอบเขตอำนาจหน้าที่ของคณะกรรมการบริษัทฯ

1.  กำหนดนโยบาย เป้าหมาย แผนงานและงบประมาณของบริษัทฯ
    ตลอดจนกำกับดูแลการบริหารของคณะกรรมการจัดการและฝ่ายจัดการ
    ให้เป็นไปตามนโยบายที่ได้รับมอบหมายอย่างมีประสิทธิภาพให้เกิดประโยชน์สูงสุดกับบริษัทฯ
    และผู้ถือหุ้น
    โดยกำหนดให้มีการติดตามและประเมินผลการปฏิบัติงานอย่างสม่ำเสมอและต่อเนื่อง

2.  กำหนดขอบเขตอำนาจหน้าที่และความรับผิดชอบของ คณะอนุกรรมการและฝ่ายจัดการ
    และการสื่อสารไปยังผู้ที่เกี่ยวข้องอย่างสม่ำเสมอ
    รวมทั้งการมอบหมายอำนาจหน้าที่และความรับผิดชอบให้ คณะอนุกรรมการ
    กรรมการคนหนึ่งหรือหลายคน หรือบุคคลอื่นใดปฏิบัติการอย่างหนึ่งอย่างใดแทนคณะกรรมการได้
    โดยอยู่ภายใต้การควบคุมของคณะกรรมการภายในระยะเวลาที่เห็นสมควร
    ซึ่งคณะกรรมการอาจยกเลิกหรือเพิกถอนเปลี่ยนแปลงหรือแก้ไขบุคคลที่ได้รับมอบอำนาจหรืออำนาจนั้น
    ๆ ได้เมื่อเห็นสมควร

  ทั้งนี้
  การมอบหมายอำนาจนั้นจะต้องไม่มีลักษณะเป็นการมอบอำนาจที่ทำให้คณะอนุกรรมการหรือผู้รับมอบอำนาจสามารถพิจารณาอนุมัติรายการที่อาจมีความขัดแย้ง
  มีส่วนได้เสียหรือมีความขัดแย้งทางผลประโยชน์อื่นใดกับบริษัทฯ
  ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทฯ
  อนุมัติไว้แล้ว

3.  กำหนดนโยบายการกำกับดูแลกิจการที่ดี ตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัทฯ

4.  กำหนดให้มีระบบการควบคุมภายใน การตรวจสอบภายใน
    และระบบการบริหารความเสี่ยงที่เหมาะสมและเพียงพอ รวมทั้งการติดตามในเรื่องต่างๆ
    อย่างสม่ำเสมอ โดยคณะอนุกรรมการเป็นผู้รายงานผลงานทุกไตรมาส

5.  กำหนดให้มีการประชุมคณะกรรมการบริษัทฯ และการประชุมผู้ถือหุ้น
    รวมทั้งการจัดทำงบแสดงฐานะการเงิน การสื่อสารและการเปิดเผยข้อมูลของบริษัทฯ
    ให้ผู้ที่เกี่ยวข้องทราบอย่างสม่ำเสมอ ดังนี้

  5.1 จัดให้มีการประชุมคณะกรรมการบริษัทฯ อย่างน้อย 3
  เดือนต่อครั้งและมีการประชุมพิเศษเพิ่มเติมตามความจำเป็น แต่ บริษัทฯ
  จัดให้มีการประชุมคณะกรรมการบริษัทฯ ทุกเดือนในปี 2550 มีการประชุมทั้งหมด 12 ครั้ง

  5.2 จัดให้มีการทำงบดุลและงบกำไรขาดทุนของบริษัทฯ ณ
  วันสิ้นสุดรอบระยะเวลาบัญชีของบริษัทฯ ซึ่งผ่านการตรวจสอบจากผู้สอบบัญชีแล้ว
  และนำเสนอต่อที่ประชุมผู้ถือหุ้นเพื่อพิจารณาอนุมัติ

  5.3 จัดให้มีการประชุมผู้ถือหุ้นสามัญประจำปีภายใน 4
  เดือนนับแต่วันสิ้นสุดรอบระยะเวลาบัญชีของบริษัทฯ

  5.4 จัดให้มีการประชุมวิสามัญผู้ถือหุ้น เพื่อพิจารณาเรื่องสำคัญเร่งด่วน อันได้แก่
  เรื่องที่กฎหมายกำหนดให้ต้องได้รับมติอนุมัติจากที่ประชุมผู้ถือหุ้นก่อนดำเนินการ เช่น การเพิ่มทุน
  การลดทุน การออกหุ้นกู้ การขายหรือโอนกิจการของบริษัทฯ
  ทั้งหมดหรือบางส่วนที่สำคัญให้แก่บุคคลอื่น
  หรือการซื้อหรือรับโอนกิจการของบริษัทอื่นมาเป็นของบริษัทฯ
  และการแก้ไขหนังสือบริคณห์สนธิหรือข้อบังคับเป็นต้น

  6. ส่งเสริมให้พนักงานทุกระดับมีจิตสำนึกในจริยธรรมและคุณธรรม
  โดยตระหนักในความสำคัญของระบบควบคุมภายในและตรวจสอบภายใน
  เพื่อลดความเสี่ยงด้านการทุจริตและการใช้อำนาจอย่างไม่ถูกต้อง
  รวมทั้งป้องกันการกระทำผิดกฎหมายที่เกี่ยวข้องกับธุรกิจของบริษัทฯ ด้วย

ทั้งนี้คณะกรรมการบริษัทฯ ได้มอบหมายให้เลขานุการคณะกรรมการจัดทำทะเบียนกรรมการ
หนังสือเชิญประชุมคณะกรรมการ หนังสือเชิญประชุมผู้ถือหุ้น รายงานประชุมคณะกรรมการ
รายงานประชุมผู้ถือหุ้น แบบแสดงรายการข้อมูลประจำปี และรายงานประจำปี
รวมทั้งเก็บรักษาเอกสารต่างๆ ให้เป็นไปตามกฎหมายและข้อบังคับของบริษัทฯ และอื่นๆ
ตามที่คณะกรรมการมอบหมาย

2.  คณะอนุกรรมการ คณะกรรมการบริษัทฯ ได้แต่งตั้งคณะอนุกรรมการ 3 คณะดังนี้

  2.1 คณะกรรมการตรวจสอบ

คณะกรรมการตรวจสอบ จะต้องมีความเป็นอิสระอย่างแท้จริง บริษัทฯ
จึงให้ความสำคัญในเรื่องนี้เป็นพิเศษโดยปฏิบัติตามประกาศคณะกรรมการกำกับหลักทรัพย์และตลาดหลักทรัพย์
(ก.ล.ต.) และประกาศตลาดหลักทรัพย์แห่งประเทศไทยอย่างเคร่งครัด โดยกรรมการตรวจสอบ
จะต้องมีคุณสมบัติตามรายละเอียดดังต่อไปนี้

1.  ถือหุ้นไม่เกินร้อยละ 5 (ห้า) ของทุนชำระแล้วของบริษัท บริษัทในเครือ บริษัทร่วม
    หรือบริษัทที่เกี่ยวข้อง ทั้งนี้ให้นับรวมหุ้นที่ถือ โดยผู้ที่เกี่ยวข้องด้วย

2.  เป็นกรรมการที่ไม่มีส่วนร่วมในการบริหารงานในบริษัท บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ของบริษัท รวมทั้งไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัท บริษัทในเครือ บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่ของบริษัท เช่น กรรมการผู้จัดการ (Chief Executive Officer)
    ของบริษัท ไม่สามารถเป็นกรรมการตรวจสอบได้
    เนื่องจากกรรมการผู้จัดการเป็นผู้รับผิดชอบโดยตรงต่อการบริหารงานของบริษัท เป็นต้น

3.  เป็นกรรมการที่ไม่มีผลประโยชน์หรือส่วนได้เสีย ไม่ว่าทางตรงหรือทางอ้อมทั้งในด้านการเงิน
    และการบริหารงานของบริษัท บริษัทในเครือ บริษัทร่วม หรือผู้ถือหุ้นรายใหญ่ของบริษัท
    และรวมถึงไม่มีผลประโยชน์หรือส่วนได้เสีย ในลักษณะข้างต้นมาก่อนในระยะเวลา 1 (หนึ่ง)
    ปี ก่อนได้รับการแต่งตั้งเป็นกรรมการตรวจสอบ
    เว้นแต่คณะกรรมการบริษัทได้พิจารณาอย่างรอบคอบแล้วเห็นว่า
    การเคยมีผลประโยชน์หรือส่วนได้ส่วนเสียนั้นจะไม่มีผลกระทบต่อการปฏิบัติหน้าที่และการให้ความเห็นที่เป็นอิสระของกรรมการตรวจสอบ

4.  เป็นกรรมการที่ไม่ใช่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัท

5.  เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการของบริษัท
    ผู้ถือหุ้นรายใหญ่ หรือ ผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

6.  สามารถปฏิบัติหน้าที่และแสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการบริษัทได้โดยอิสระ
    โดยไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัท
    รวมทั้งผู้ที่เกี่ยวข้องหรือญาติสนิทของบุคคลดังกล่าว

บริษัทฯ มีนโยบายที่จะสรรหากรรมการตรวจสอบที่มีความรู้ ความสามารถ
และมีคุณสมบัติตามประกาศคณะกรรมการ ก.ล.ต.
และประกาศตลาดหลักทรัพย์แห่งประเทศไทยอย่างเคร่งครัด
โดยบริษัทจะต้องมีคณะกรรมการตรวจสอบไม่น้อยกว่า 1 ใน 3 ของกรรมการบริษัทฯ ทั้งคณะ
และจะต้องประกอบด้วยคณะกรรมการอย่างน้อย 3 คน ซึ่ง 1
คนจะต้องมีความรู้ด้านบัญชีและการเงิน และจะต้องได้รับการแต่งตั้งโดยคณะกรรมการบริษัทฯ
หรือผู้ถือหุ้น

ณ วันที่ 31 ธันวาคม 2550 บริษัทฯ มีกรรมการตรวจสอบทั้งหมดจำนวน 3 คน ประกอบด้วย

  ------------------- -------------------------- -------------------------------- ------------
  ชื่อ                  ตำแหน่ง                     การประชุมคณะกรรมการตรวจสอบ(ครั้ง)   

                                                 ปี 2549                           ปี 2550

  1. นายสมบูรณ์ ภู่วรวรรณ ประธานกรรมการตรวจสอบ       11/11                            9/9

  2. นายสุวิทย์          กรรมการตรวจสอบ             11/11                            9/9
  นาถวังเมือง                                                                       

  3. นายอนันต์ เล้าหเรณู  กรรมการตรวจสอบ             11/11                            9/9
  ------------------- -------------------------- -------------------------------- ------------

โดยมีนางสาววาสนา โตชูวงศ์ เป็นผู้จดบันทึกการประชุม

ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทฯ มีการรายงานทางการเงินอย่างถูกต้องและเปิดเผยอย่างเพียงพอ
    โดยการประสานงานกับผู้สอบบัญชีภายนอกและผู้บริหารที่รับผิดชอบจัดทำรายงานทางการเงิน
    ทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใดๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทฯ ก็ได้

2.  สอบทานให้บริษัทฯ
    มีระบบการควบคุมภายในและการตรวจสอบภายในที่มีความเหมาะสมและมีประสิทธิผล
    โดยสอบทานร่วมกับผู้สอบบัญชีภายนอกและผู้ตรวจสอบภายใน

3.  สอบทานการปฏิบัติของบริษัทฯ ให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัทฯ

4.  พิจารณาคัดเลือกและเสนอแต่งตั้งผู้สอบบัญชีของบริษัทฯ
    รวมถึงพิจารณาเสนอค่าตอบแทนของผู้สอบบัญชี โดยคำนึงถึงความน่าเชื่อถือ
    ความเพียงพอของทรัพยากร และปริมาณงานตรวจสอบของสำนักงานตรวจสอบบัญชีนั้น
    รวมถึงประสบการณ์ของบุคคลากรที่ได้รับมอบหมายให้ทำการตรวจสอบบัญชีของบริษัทฯ

5.  พิจารณาการเปิดเผยข้อมูลกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  ปฏิบัติการอื่นใดตามที่คณะกรรมการบริษัทฯ มอบหมาย และคณะกรรมการตรวจสอบเห็นชอบด้วย
    เช่น ทบทวนนโยบายการบริหารทางการเงินและการบริหารความเสี่ยง
    ทบทวนการปฏิบัติตามจรรยาบรรณทางธุรกิจของผู้บริหาร ทบทวนร่วมกับผู้บริหารของบริษัทฯ
    ในรายงานสำคัญๆ ที่ต้องเสนอต่อสาธารณชนตามที่กฎหมายกำหนด ได้แก่
    รายงานและบทการวิเคราะห์ของฝ่ายบริหาร เป็นต้น

7.  จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปี
    ของบริษัทฯ ซึ่งรายงานดังกล่าวลงนามโดยประธานกรรมการตรวจสอบ
    รายการดังกล่าวควรประกอบด้วยข้อมูลดังต่อไปนี้

    -   ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทฯ
        ถึงความถูกต้อง ครบถ้วนเป็นที่เชื่อถือได้

    -   ความเห็นเกี่ยวกับความเพียงพอของระบบการควบคุมภายในของบริษัทฯ

    -   เหตุผลที่เชื่อว่าผู้สอบบัญชีบริษัทฯ เหมาะสมที่จะได้รับการแต่งตั้งต่อไปอีกวาระหนึ่ง

    -   ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์แห่งประเทศไทย
        หรือกฎหมายที่เกี่ยวข้องกับธุรกิจของบริษัทฯ

    -   รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบ
        ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทฯ

8.  รายงานการดำเนินงานของคณะกรรมการตรวจสอบให้คณะกรรมการบริษัทฯ
    ทราบอย่างน้อยไตรมาสละ 1 ครั้ง ในปี 2550 มีการประชุมรวมทั้งสิ้น 9 ครั้ง

9.  มีอำนาจในการดำเนินการตรวจสอบและสอบสวนตามที่จำเป็นในเรื่องต่างๆ
    รวมถึงการขอความเห็นที่เป็นอิสระจากที่ปรึกษาทางวิชาชีพอื่นใดเมื่อเห็นว่าจำเป็น
    เพื่อให้การปฏิบัติงานภายใต้หน้าที่ความรับผิดชอบสำเร็จลุล่วงด้วยดี

  ทั้งนี้บริษัทฯ จัดให้มีสำนักงานตรวจสอบภายในและงานกำกับดูแล
  โดยกำหนดหน้าที่ให้ดูแลและตรวจสอบให้มีการปฏิบัติงานเป็นไปตามระบบงานหรือตามมาตรฐานการควบคุมภายในที่กำหนดขึ้นและเป็นผู้ประสานงาน
  ตลอดจนสนับสนุนและช่วยเหลืองานคณะกรรมการตรวจสอบในการกำกับดูแลกิจการที่ดี

  2.2 คณะกรรมการสรรหาและพิจารณาผลตอบแทน

ด้วยคณะกรรมการบริษัทฯ ในการประชุมครั้งที่ 163 เมื่อวันที่ 28 พฤศจิกายน 2548
ได้มีมติให้จัดตั้งคณะกรรมการพิจารณาผลตอบแทน โดยในปี 2549 ได้มีการประชุมรวมทั้งสิ้น 4
ครั้งเพื่อพิจารณาผลตอบแทนให้กรรมการและผู้บริหาร
รวมทั้งการกำหนดเงินรางวัลและการปรับขึ้นเงินเดือนประจำปีให้กับพนักงานของบริษัทฯ

และในการประชุมคณะกรรมการบริษัทฯ ครั้งที่ 177 เมื่อวันที่ 26 กุมภาพันธ์ 2550
ได้มีมติยกเลิกคณะกรรมการพิจารณาผลตอบแทน
โดยให้จัดตั้งคณะกรรมการสรรหาและพิจารณาผลตอบแทนขึ้นแทน โดยในปี 2550
มีการประชุมรวมทั้งสิ้น 4 ครั้ง ณ วันที่ 31 ธันวาคม 2550 บริษัทฯ
มีกรรมการสรรหาและพิจารณาผลตอบแทนทั้งหมดจำนวน 4 คน ประกอบด้วย

+------------------+----------------------------------+-------+-------+
| ชื่อ               | ตำแหน่ง                           | การ   |       |
|                  |                                  | ประชุม |       |
|                  |                                  | คณะกร |       |
|                  |                                  | รมการ |       |
|                  |                                  |       |       |
|                  |                                  | ส     |       |
|                  |                                  | รรหาฯ |       |
|                  |                                  | (ครั้ง) |       |
+------------------+----------------------------------+-------+-------+
|                  |                                  | ปี     | ปี     |
|                  |                                  | 2549* | 2550  |
+------------------+----------------------------------+-------+-------+
| 1. นายชัยยุทธ      | ประ                              | 4/4   | 4/4   |
| ศรีวิกรม์           | ธานกรรมการสรรหาและพิจารณาผลตอบแทน |       |       |
+------------------+----------------------------------+-------+-------+
| 2. นายไพฑูรย์      | กรรมการสรรหาและพิจารณาผลตอบแทน    | 4/4   | 4/4   |
| กิจสำเร็จ          |                                  |       |       |
+------------------+----------------------------------+-------+-------+
| 3. นายสุวิทย์       | กรรมการสรรหาและพิจารณาผลตอบแทน    | 4/4   | 4/4   |
| นาถวังเมือง        |                                  |       |       |
+------------------+----------------------------------+-------+-------+
| 4. นายอนันต์       | กรรมการสรรหาและพิจารณาผลตอบแทน    | 4/4   | 4/4   |
| เล้าหเรณู          |                                  |       |       |
+------------------+----------------------------------+-------+-------+

โดยมีนายอัศนี ชันทอง เป็นเลขานุการคณะกรรมการสรรหาและพิจารณาผลตอบแทน

*ในปี 2549 ยังเป็นคณะกรรมการพิจารณาผลตอบแทน

ขอบเขตอำนาจหน้าที่ของคณะกรรมการสรรหาและพิจารณาผลตอบแทน

1.  ขอบเขตอำนาจหน้าที่ในเรื่องการสรรหา

    1.  พิจารณาโครงสร้างและคุณสมบัติของคณะกรรมการบริษัทฯ
        และคณะอนุกรรมการของบริษัทฯ ต่อคณะกรรมการบริษัทฯ
        เพื่อพิจารณาอนุมัติหรือปรับปรุงแก้ไข

    2.  พิจารณาคัดเลือกและเสนอรายชื่อผู้ที่เหมาะสมที่จะดำรงตำแหน่งกรรมการบริษัทฯ
        และคณะอนุกรรมการของบริษัทฯ ต่อคณะกรรมการบริษัทฯ
        ในกรณีที่ตำแหน่งดังกล่าวว่างลง โดยกำหนดหลักเกณฑ์การสรรหาดังนี้

    -   พิจารณารับทราบรายชื่อกรรมการที่ต้องออกตามวาระ
        และรายชื่อบุคคลภายนอกที่ได้รับการเสนอชื่อเข้าคัดเลือกเพื่อดำรงตำแหน่งกรรมการทั้งจากกรรมการบริษัทฯ
        และผู้ถือหุ้นรายย่อย (ถ้ามี)

    -   พิจารณาบุคคลที่เหมาะสมเป็นกรรมการบริษัทฯ จากรายชื่อที่ได้รับการเสนอ
        โดยผู้ที่จะได้รับการแต่งตั้งเป็นกรรมการบริษัทฯ
        จะต้องไม่มีลักษณะต้องห้ามตามที่กฎหมายบริษัทมหาชนจำกัดกำหนด

    -   พิจารณาบุคคลที่ได้รับการเสนอ จะต้องมีความรู้ความสามารถ
        ความเป็นอิสระปฏิบัติหน้าที่ด้วยความระมัดระวังและด้วยความซื่อสัตย์
        มีความตรงไปตรงมา มีความกล้าหาญในการแสดงความคิดเห็น
        มีประวัติการทำงานและมีจริยธรรมที่ดีงาม

    -   พิจารณาบุคคลที่ได้รับการเสนอจะต้องไม่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัทฯ
        ไม่ว่าจะทำเพื่อประโยชน์ตนหรือเพื่อประโยชน์ผู้อื่น
        ในลักษณะที่มีส่วนได้เสียหรือได้ผลประโยชน์ทางการเงินหรือการบริหารงาน

    3.  พิจารณาคัดเลือกและเสนอรายชื่อผู้ที่เหมาะสมที่จะดำรงตำแหน่งผู้บริหารตั้งแต่ระดับผู้ช่วยกรรมการผู้จัดการขึ้นไปต่อคณะกรรมการบริษัทฯ
        ในกรณีที่ตำแหน่งดังกล่าวว่างลง

    4.  ปฏิบัติการอื่นใดตามที่คณะกรรมการบริษัทฯ
        มอบหมายให้ดำเนินการอันเกี่ยวกับการสรรหากรรมการและผู้บริหาร

2.  ขอบเขตอำนาจหน้าที่ในเรื่องการพิจารณาผลตอบแทน

    1.  พิจารณา KPI (Key Performance Indicator) และประเมินผลสำเร็จของบริษัทฯ
        เพื่อกำหนดอัตราจ่ายเงินรางวัล(โบนัส)ประจำปีและอัตราการขึ้นเงินเดือนประจำปีของพนักงาน
        ต่อคณะกรรมการบริษัทฯ เพื่ออนุมัติ

    2.  พิจารณาให้ความเห็นชอบประเมินผลการปฏิบัติงาน การขึ้นเงินเดือนประจำปี
        และพิจารณาโครงสร้างผลตอบแทน ของผู้บริหารตั้งแต่ระดับผู้ช่วยกรรมการผู้จัดการขึ้นไป
        และเสนอที่ประชุมคณะกรรมการบริษัทฯ เพื่อพิจารณาอนุมัติ

    3.  พิจารณาผลตอบแทนที่จะจ่ายให้แก่คณะกรรมการบริษัทฯ
        และคณะอนุกรรมการเพื่อเสนอคณะกรรมการบริษัทฯ
        และที่ประชุมผู้ถือหุ้นเพื่อพิจารณาอนุมัติ

    4.  พิจารณาเสนอแนะโครงสร้างเงินเดือน ผลประโยชน์ และสวัสดิการอื่นๆ
        ของพนักงานบริษัทฯ ทั้งที่เป็นตัวเงินและไม่ใช่ตัวเงิน

    5.  เสนอแนะวิธีการประเมินผลการปฏิบัติงานของคณะกรรมการบริษัทฯ
        และคณะอนุกรรมการชุดต่างๆ
        รวมทั้งติดตามผลการประเมินรายงานให้คณะกรรมการบริษัทฯ ทราบ
        เพื่อนำข้อมูลมาพิจารณาปรับปรุงประสิทธิภาพในการปฏิบัติงาน

    6.  ปฏิบัติการอื่นใดตามที่คณะกรรมการบริษัทฯ
        มอบหมายให้ดำเนินการอันเกี่ยวกับการพิจารณาผลตอบแทน

    7.  คณะกรรมการสรรหาและพิจารณาผลตอบแทน มีอำนาจเชิญผู้บริหารของบริษัทฯ
        และหรือผู้ที่เกี่ยวข้องเข้าร่วมประชุม หรือชี้แจงในเรื่องต่างๆ ที่เกี่ยวข้องได้ทุกกรณี

    8.  รายงานผลการปฏิบัติงานของคณะกรรมการสรรหาและพิจารณาผลตอบแทน อย่างน้อยปีละ
        1 ครั้งต่อคณะกรรมการบริษัทฯ

  2.3 คณะกรรมการจัดการ

ด้วยคณะกรรมการบริษัทฯ ในการประชุมครั้งที่ 175 เมื่อวันที่ 27 พฤศจิกายน 2549
ได้มีการยกเลิกคณะกรรมการบริหาร ตั้งแต่วันที่ 31 ธันวาคม 2549
และแต่งตั้งคณะกรรมการจัดการ ในวันที่ 1 มกราคม 2550

ณ วันที่ 31 ธันวาคม 2550 บริษัทฯ มีกรรมการจัดการทั้งหมดจำนวน 5 คน ประกอบด้วย

  -------------------------- --------------------------------------------
  ชื่อ                         ตำแหน่ง

  1. นายอัศนี ชันทอง            ประธานกรรมการจัดการ

  2. นายสาธิต สุดบรรทัด         กรรมการจัดการ

  3. นายไมตรี ถาวรอธิวาสน์      กรรมการจัดการ

  4. นายสุวิทย์ แก้วอำพันสวัสดิ์     กรรมการจัดการ

  5. นางสาวธนกานต์ พันธาภิรัตน์   กรรมการจัดการและเลขานุการ
  -------------------------- --------------------------------------------

ขอบเขตอำนาจหน้าที่ของคณะกรรมการจัดการ

คณะกรรมการจัดการ มีอำนาจ หน้าที่ และความรับผิดชอบในการบริหารงานตามปกติประจำวัน
โดยกำหนดให้มีการประชุมสรุปผลงานทุกสัปดาห์
เพื่อการประเมินการปฏิบัติงานให้เป็นไปตามวัตถุประสงค์นโยบาย
แผนธุรกิจและงบประมาณที่ได้อนุมัติจากคณะกรรมการบริษัทฯ
โดยสรุปขอบเขตอำนาจหน้าที่และความรับผิดชอบที่สำคัญมีดังต่อไปนี้

1.  ดูแลการบริหารกิจการของบริษัทฯ ให้เป็นไปตามวัตถุประสงค์ นโยบาย แผนธุรกิจ
    และงบประมาณตามที่ได้รับอนุมัติจากที่ประชุมคณะกรรมการบริษัทฯ

2.  พิจารณากลั่นกรองข้อเสนอของฝ่ายจัดการ ในการกำหนดนโยบาย ทิศทาง
    และกลยุทธ์การดำเนินธุรกิจของบริษัทฯ แผนการเงิน การบริหารทรัพยากรบุคคล
    การบริหารเงินลงทุน งบประมาณประจำปีและเป้าหมายคะแนน KPI (Key Performance
    Indicators) เพื่อนำเสนอต่อที่ประชุมคณะกรรมการบริษัทฯ เป็นผู้พิจารณาต่อไป

3.  ติดตามและกำกับดูแลการดำเนินงานของบริษัทฯ ให้เป็นไปตามนโยบายและเป้าหมายที่กำหนด

4.  กำหนดโครงสร้างองค์กร อำนาจการบริหารองค์กร รวมถึงการแต่งตั้ง การว่าจ้าง
    การโยกย้าย การกำหนดเงินค่าจ้าง ค่าตอบแทน เงินรางวัล
    ตั้งแต่ระดับพนักงานถึงระดับผู้บริหาร ซึ่งมิได้ดำรงตำแหน่งกรรมการ รวมทั้งการเลิกจ้าง

5.  พิจารณากำหนดเป้าหมายกำไรและขาดทุน
    การเสนอจ่ายเงินปันผลระหว่างกาลหรือเงินปันผลประจำปี เพื่อเสนอคณะกรรมการบริษัทฯ
    พิจารณาต่อไป

    6. มีอำนาจแต่งตั้งคณะทำงาน เพื่อดำเนินกิจการหรือบริหารงานของบริษัทฯ
    และการกำหนดอำนาจ หน้าที่ และความรับผิดชอบของคณะทำงาน
    รวมถึงกำกับดูแลให้การดำเนินงานของคณะทำงานที่แต่งตั้งบรรลุตามนโยบายและเป้าหมาย
    เช่น คณะกรรมการบริหารความเสี่ยง รวมทั้ง
    มีอำนาจในการมอบอำนาจให้ผู้บริหารคนหนึ่งหรือหลายคนหรือบุคคลอื่นใดปฏิบัติการ
    อย่างหนึ่งอย่างใด ภายในระยะเวลาที่กำหนด
    โดยอยู่ภายใต้การควบคุมของคณะกรรมการจัดการ ซึ่งคณะกรรมการจัดการอาจยกเลิก
    เพิกถอน เปลี่ยนแปลง หรือแก้ไข บุคคลที่ได้รับมอบอำนาจ
    หรือการมอบอำนาจนั้นได้ตามที่เห็นสมควร

    7.
    มีอำนาจตามระเบียบในการปฏิบัติงานและอำนาจในการอนุมัติที่ได้รับอนุมัติจากที่ประชุมคณะกรรมการบริษัทฯ

    8. ดำเนินการอื่นใด ๆ ตามที่คณะกรรมการบริษัทฯ มอบหมายเป็นคราว ๆ ไป

ทั้งนี้การมอบหมายอำนาจหน้าที่และความรับผิดชอบของคณะกรรมการจัดการนั้น
จะไม่มีลักษณะเป็นการมอบอำนาจ
หรือมอบอำนาจช่วงที่ทำให้กรรมการจัดการหรือผู้รับมอบอำนาจจากกรรมการจัดการ
สามารถอนุมัติรายการที่ตนหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใด
(ตามที่นิยามไว้ในประกาศคณะกรรมการกำกับหลักทรัพย์และตลาดหลักทรัพย์) กับบริษัทฯ
หรือบริษัทย่อย เว้นแต่เป็นการอนุมัติรายการที่เป็นไปตามปกติธุรกิจที่มีการกำหนดขอบเขตชัดเจน

3. ผู้บริหาร

บริษัทฯ มีนโยบายที่จะสรรหาผู้บริหารโดยคัดเลือกบุคคลที่มีความรู้ ความสามารถ
และประสบการณ์ที่เกี่ยวข้องกับธุรกิจ
โดยผ่านการสรรหาจากคณะกรรมการสรรหาและพิจารณาผลตอบแทน
และได้รับการอนุมัติจากคณะกรรมการบริษัทฯ

ณ วันที่ 31 ธันวาคม 2550 บริษัทฯ มีผู้บริหารทั้งหมดจำนวน 5 คน ประกอบด้วย

  ---------------------------- ------------------------------------------
  ชื่อ                           ตำแหน่ง

  นายอัศนี ชันทอง                 กรรมการผู้จัดการ

  นายสาธิต สุดบรรทัด              รองกรรมการผู้จัดการ สายการขายและการตลาด

  นายไมตรี ถาวรอธิวาสน์           รองกรรมการผู้จัดการ สายการผลิตและวิศวกรรม

  นายสุวิทย์ แก้วอำพันสวัสดิ์          ผู้ช่วยกรรมการผู้จัดการ สายการขายและการตลาด

  นางสาวธนกานต์ พันธาภิรัตน์        ผู้ช่วยกรรมการผู้จัดการ สายการบัญชีและการเงิน
  ---------------------------- ------------------------------------------

ขอบเขตอำนาจหน้าที่ของกรรมการผู้จัดการ

1. ควบคุมดูแลการดำเนินกิจการและ/หรือบริหารงานประจำวันของบริษัทฯ

2. ดำเนินการหรือปฏิบัติงานและบริหารงานให้เป็นไปตามวัตถุประสงค์นโยบาย แผนธุรกิจ
ระเบียบข้อบังคับ ข้อกำหนด และงบประมาณที่ได้รับอนุมัติจากคณะกรรมการบริษัทฯ
และ/หรือคณะกรรมการจัดการของบริษัทฯ

3. เป็นผู้รับมอบอำนาจของบริษัทฯ ในการบริหารกิจการของบริษัทฯ ให้เป็นตามวัตถุประสงค์
ข้อบังคับ นโยบาย ระเบียบ ข้อกำหนด คำสั่ง มติคณะกรรมการ และมติที่ประชุมผู้ถือหุ้น

4. กำหนดภารกิจ วัตถุประสงค์ แนวทาง นโยบายของบริษัทฯ
รวมถึงการสั่งการและกำกับดูแลการดำเนินงานโดยรวม
เพื่อให้เกิดประโยชน์สูงสุดในการบริหารงาน

5. ติดตามและประเมินผลการดำเนินงานของบริษัทฯ อย่างสม่ำเสมอ
เพื่อป้องกันความเสี่ยงจากปัจจัยต่างๆ ทั้งจากภายในและภายนอกบริษัทฯ
และมีหน้าที่รายงานผลการดำเนินงาน การบริหารจัดการ
ความคืบหน้าในการดำเนินงานต่อคณะกรรมการจัดการ คณะกรรมการตรวจสอบ
และคณะกรรมการบริษัทฯ

6. มีอำนาจแต่งตั้งและบริหารงานคณะทำงานชุดต่างๆ เพื่อประโยชน์และประสิทธิภาพการจัดการที่ดี
และโปร่งใส และให้มีอำนาจในการมอบอำนาจช่วง
และ/หรือมอบหมายให้บุคคลอื่นปฏิบัติงานเฉพาะอย่างแทนได้ โดยการมอบอำนาจช่วง
และ/หรือการมอบหมายดังกล่าวให้อยู่ภายใต้ขอบเขตแห่งการมอบอำนาจตามหนังสือมอบอำนาจ
และ/หรือให้เป็นไปตามระเบียบ ข้อกำหนด หรือคำสั่งที่คณะกรรมการของบริษัทฯ
และ/หรือบริษัทได้กำหนดไว้

7. มีอำนาจพิจารณาว่าจ้างพนักงาน และบรรจุแต่งตั้ง ตลอดจนการโอน
โยกย้ายข้ามสายงาน/ฝ่าย/แผนก หรือการพ้นจากการเป็นพนักงาน กำหนดอัตราค่าจ้าง ค่าตอบแทน
เงินโบนัส รวมถึงสวัสดิการ เกี่ยวกับพนักงานของบริษัทฯ ตั้งแต่ตำแหน่งผู้จัดการฝ่ายลงไป

8. มีอำนาจ ออกคำสั่ง ระเบียบ ประกาศ บันทึก
เพื่อให้การปฏิบัติงานเป็นไปตามนโยบายและผลประโยชน์ของบริษัทฯ และเพื่อรักษาระเบียบ วินัย
การทำงานภายในองค์กร

9.
มีอำนาจตามระเบียบในการปฏิบัติงานและอำนาจอนุมัติที่ได้อนุมัติจากที่ประชุมคณะกรรมการบริษัทฯ

10. ปฏิบัติหน้าที่อื่น ๆ ตามที่ได้รับมอบหมาย จากคณะกรรมการบริษัทฯ
หรือคณะกรรมการจัดการเป็นคราวๆ ไป

ทั้งนี้การมอบหมายอำนาจหน้าที่และความรับผิดชอบของกรรมการผู้จัดการนั้น
จะไม่มีลักษณะเป็นการมอบอำนาจ
หรือมอบอำนาจช่วงที่ทำให้กรรมการผู้จัดการหรือผู้รับมอบอำนาจจากกรรมการผู้จัดการ
สามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์อื่นใด
(ตามที่นิยามไว้ในประกาศคณะกรรมการกำกับหลักทรัพย์และตลาดหลักทรัพย์) กับบริษัทฯ
หรือบริษัทย่อย เว้นแต่เป็นการอนุมัติรายการที่เป็นไปตามปกติธุรกิจที่มีการกำหนดขอบเขตชัดเจน

9.3 การสรรหากรรมการและผู้บริหาร

9.3.1 คณะกรรมการบริษัท

บริษัทฯ
กำหนดให้คณะกรรมการสรรหาและพิจารณาผลตอบแทนเป็นผู้คัดเลือกและเสนอรายชื่อบุคคลที่เหมาะสมที่จะดำรงตำแหน่งกรรมการบริษัทฯต่อคณะกรรมการบริษัทฯ
เพื่อพิจารณากลั่นกรองบุคคลนั้น ๆ ต่อไป
โดยคัดเลือกกรรมการบริษัทฯตามวิธีการที่ระบุไว้ในข้อบังคับของบริษัทฯ
และจะต้องมีคุณสมบัติตามประกาศคณะกรรมการ ก.ล.ต.
และประกาศตลาดหลักทรัพย์แห่งประเทศไทยกำหนดอย่างเคร่งครัด ดังนี้

1.  คณะกรรมการบริษัทฯประกอบด้วยกรรมการจำนวนไม่น้อยกว่า 5 คน แต่ไม่เกิน 11 คน
    โดยกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

2.  ให้ที่ประชุมผู้ถือหุ้นเลือกตั้งกรรมการ ตามหลักเกณฑ์และวิธีการดังต่อไปนี้

-   ผู้ถือหุ้นคนหนึ่งมีคะแนนเสียงเท่ากับหนึ่ง (1) หุ้นต่อหนึ่ง (1) เสียง

-   ผู้ถือหุ้นแต่ละรายจะใช้คะแนนเสียงที่มีอยู่ทั้งหมดตามข้อ 2.1
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

-   บุคคลที่ได้รับคะแนนสูงสุดตามลำดับลงมาเป็นผู้ได้รับเลือกเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    ให้ประธานที่ประชุมเป็นผู้ออกเสียงชี้ขาด

3.  ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งจำนวนหนึ่งในสาม
    (1/3) ของจำนวนกรรมการในขณะนั้น
    ถ้าจำนวนกรรมการจะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสาม (1/3)

4.  กรรมการซึ่งพ้นจากตำแหน่ง อาจได้รับเลือกให้กลับเข้ามารับตำแหน่งอีกได้

5.  ให้กรรมการตกลงเห็นชอบร่วมกันเกี่ยวกับลำดับในการพ้นจากตำแหน่งกรรมการตามวิธีการดังได้กล่าวไว้ในวรรคข้างต้นกรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
    ให้จับสลากกัน ส่วนปีหลัง ๆ
    ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

6.  กรรมการคนใดจะลาออกจากตำแหน่งให้ยื่นใบลาออกต่อบริษัทฯ
    โดยการลาออกนั้นจะมีผลนับแต่วันที่ใบลาออกไปถึงบริษัทฯ

7.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่
    (3/4) ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดย
    ผู้ถือหุ้นที่มาประชุมและมีสิทธิออกเสียง

9.3.2 คณะกรรมการตรวจสอบ

บริษัทฯ
กำหนดให้คณะกรรมการสรรหาและพิจารณาผลตอบแทนเป็นผู้คัดเลือกและเสนอรายชื่อบุคคลที่เหมาะสมที่จะดำรงตำแหน่งกรรมการตรวจสอบต่อคณะกรรมการบริษัทฯ
เพื่อพิจารณากลั่นกรองบุคคลนั้น ๆ ต่อไป โดยคัดเลือกบุคคลที่มีความรู้ ความสามารถ
และมีคุณสมบัติตามประกาศคณะกรรมการ ก.ล.ต.
และประกาศตลาดหลักทรัพย์แห่งประเทศไทยกำหนดอย่างเคร่งครัด
โดยคณะกรรมการตรวจสอบจะต้องประกอบด้วยคณะกรรมการอย่างน้อย 3 ท่าน และ 1
ท่านจะต้องมีความรู้ด้านบัญชีและการเงิน และจะต้องได้รับการแต่งตั้งจากคณะกรรมการบริษัทฯ
และผู้ถือหุ้น

9.3.3 คณะกรรมการสรรหาและพิจารณาผลตอบแทน

บริษัทฯ
กำหนดให้คณะกรรมการบริษัทฯเป็นผู้คัดเลือกและเสนอรายชื่อบุคคลที่เหมาะสมที่จะดำรงตำแหน่งกรรมการสรรหาและพิจารณาผลตอบแทนต่อคณะกรรมการบริษัทฯ
เพื่อพิจารณากลั่นกรองบุคคลนั้น ๆ ต่อไป โดยคัดเลือกบุคคลที่มีความรู้ ความสามารถ ประสบการณ์
และมีคุณสมบัติไม่เคยประพฤติผิดต่อหน้าที่เกี่ยวกับความระมัดระวัง และมีความซื่อสัตย์สุจริต
และเป็นธรรมต่อทุกฝ่าย และจะต้องได้รับการแต่งตั้งจากคณะกรรมการบริษัทฯ

9.3.4 ผู้บริหาร

บริษัทฯ
กำหนดให้คณะกรรมการสรรหาและพิจารณาผลตอบแทนเป็นผู้คัดเลือกและเสนอรายชื่อบุคคลที่เหมาะสมที่จะดำรงตำแหน่งผู้บริหารตั้งแต่ระดับผู้ช่วยกรรมการผู้จัดการขึ้นไปต่อคณะกรรมการบริษัทฯ
เพื่อพิจารณากลั่นกรองบุคคลนั้น ๆ ต่อไป โดยคัดเลือกบุคคลที่มีความรู้ ความสามารถ
และประสบการณ์ที่เป็นประโยชน์กับธุรกิจของบริษัทฯ
และจะต้องได้รับการแต่งตั้งจากคณะกรรมการบริษัทฯ

9.4 ค่าตอบแทนผู้บริหาร

1. ค่าตอบแทนที่เป็นตัวเงิน

ค่าตอบแทนกรรมการ

+--------------------------------+-----------+-----------+-----------+
| รายชื่อกรรมการ                   | ปี 2550    | ปี 2549    | ปี 2548    |
|                                |           |           |           |
| (หน่วย : ล้านบาท)                |           |           |           |
+--------------------------------+-----------+-----------+-----------+
| 1. นายประกิต ประทีปะเสน          | 0.82      | 0.80      | 0.76      |
+--------------------------------+-----------+-----------+-----------+
| 2. นายชัยยุทธ ศรีวิกรม์             | 0.50      | 0.34      | 0.34      |
+--------------------------------+-----------+-----------+-----------+
| 3. เจมส์ แพ็ทตริค รูนี่ย์             | 0.39      | 0.34      | 0.34      |
+--------------------------------+-----------+-----------+-----------+
| 4. นายไพฑูรย์ กิจสำเร็จ            | 0.48      | 0.70      | 0.64      |
+--------------------------------+-----------+-----------+-----------+
| 5. นายสุวิทย์ นาถวังเมือง           | 0.60      | 0.44      | 0.40      |
+--------------------------------+-----------+-----------+-----------+
| 6. นายศักดา มณีรัตนฉัตรชัย          | -         | 0.34      | 0.34      |
| (เกษียณอายุ 31/12/49)            |           |           |           |
+--------------------------------+-----------+-----------+-----------+
| 7. นายสาธิต สุดบรรทัด             | 0.39      | 0.34      | 0.34      |
+--------------------------------+-----------+-----------+-----------+
| 8. นายสมบูรณ์ ภู่วรวรรณ            | 0.75      | 0.70      | 0.70      |
+--------------------------------+-----------+-----------+-----------+
| 9. นายอนันต์ เล้าหเรณู (เริ่ม        | 0.60      | 0.44      | 0.31      |
| 10/1/48)                       |           |           |           |
+--------------------------------+-----------+-----------+-----------+
| 10. นายอัศนี ชันทอง (เริ่ม 1/1/50)  | 0.39      | -         | -         |
+--------------------------------+-----------+-----------+-----------+
| รวม                            | 4.92      | 4.44      | 4.17      |
+--------------------------------+-----------+-----------+-----------+

ในปี 2549 บริษัทฯ ได้เปลี่ยนแปลงค่าตอบแทนกรรมการตรวจสอบจำนวน 2
คนตามมติที่ประชุมผู้ถือหุ้นครั้งที่ 21 (ประจำปี 2549)

ในปี 2550 บริษัทฯ ได้จ่ายค่าตอบแทนกรรมการสรรหาและพิจารณาผลตอบแทนจำนวน 4
คนตามมติที่ประชุมผู้ถือหุ้นครั้งที่ 22 (ประจำปี 2550) ตั้งแต่เดือนเมษายน 2550 เป็นต้นไป

ค่าตอบแทนผู้บริหาร

  --------------------------------- ------------ ------------ ------------
  รายการ                            ปี 2550       ปี 2549       ปี 2548

  จำนวนผู้บริหาร (ราย)                 6            6            7

  เงินเดือน โบนัส และอื่นๆ (ล้านบาท)      21.72        18.91        18.01
  --------------------------------- ------------ ------------ ------------

2. ค่าตอบแทนอื่น

บริษัทฯ มีการตั้งกองทุนสำรองเลี้ยงชีพให้แก่พนักงาน โดยในปี 2549 และ ปี 2550 บริษัทฯ
จ่ายค่าตอบแทนในรูปแบบเงินสมทบกองทุนสำรองเลี้ยงชีพให้แก่ผู้บริหารจำนวน 0.55 ล้านบาท และ
0.63 ล้านบาท ตามลำดับ

9.5 การกำกับดูแลกิจการ

บริษัทฯ ได้ตระหนักถึงความสำคัญของการกำกับดูแลกิจการที่ดี
จึงได้กำหนดหลักการกำกับดูแลกิจการที่ดี (Principles of Good Corporate Governance)
ตามแนวทางที่ตลาดหลักทรัพย์แห่งประเทศไทยกำหนด เพื่อให้บริษัทฯ
มีการบริหารจัดการที่มีประสิทธิภาพ โปร่งใส สามารถตรวจสอบได้
และเพิ่มความเชื่อมั่นให้แก่ผู้ถือหุ้น ผู้ลงทุน ผู้มีส่วนได้เสีย และผู้เกี่ยวข้องทุกฝ่าย
ซึ่งเป็นการเพิ่มมูลค่าและเป็นการส่งเสริมการเติบโตอย่างยั่งยืนของบริษัทฯ
จึงได้กำหนดนโยบายการกำกับดูแลกิจการที่สำคัญ ดังนี้

หมวดที่ 1 : สิทธิของผู้ถือหุ้น

-   บริษัทฯ
    จัดให้มีการปกป้องสิทธิของผู้ถือหุ้นและส่งเสริมให้ผู้ถือหุ้นใช้สิทธิพื้นฐานตามที่กฎหมายกำหนด
    เช่น การมีส่วนแบ่งในผลกำไรของกิจการ การซื้อขายหรือโอนหุ้น การได้รับข่าวสาร
    ข้อมูลของบริษัทอย่างเพียงพอ
    การเข้าร่วมประชุมผู้ถือหุ้นเพื่อใช้สิทธิออกเสียงในที่ประชุมผู้ถือหุ้นเพื่อแต่งตั้งหรือถอดถอนกรรมการ
    กำหนดค่าตอบแทนกรรมการ แต่งตั้งผู้สอบบัญชีและกำหนดเงินค่าสอบบัญชี
    และเรื่องที่มีผลกับบริษัทฯ เป็นต้น

-   บริษัทฯ จัดให้มีเว็บไซต์ เพื่อเสนอข้อมูลที่สำคัญ ข่าวสารต่างๆ เช่น รายงานทางการเงิน
    ผลประกอบการประจำไตรมาส ประจำปี รายงานประจำปี
    สำหรับหนังสือเชิญประชุมผู้ถือหุ้นกำหนดให้เผยแพร่ข้อมูลเหมือนกับเอกสารที่ต้องส่งให้ผู้ถือหุ้นในรูปแบบเอกสารอย่างน้อย
    30 วันก่อนการประชุม รวมทั้งเปิดโอกาสให้ผู้ถือหุ้นเข้าเยี่ยมชมกิจการของบริษัทฯ ในปี 2550
    ได้จัดให้มีการเยี่ยมชมกิจการ 2 ครั้ง เป็นต้น

-   บริษัทฯ จัดให้มีการประชุมผู้ถือหุ้น อำนวยความสะดวกสถานที่จัดประชุม ตั้งอยู่ใจกลางเมือง
    สะดวกต่อการเดินทาง และจัดให้มีเวลาดำเนินการประชุมอย่างเพียงพอ นอกจากนี้บริษัทฯ
    ได้เล็งเห็นความสำคัญของการประชุมผู้ถือหุ้น
    จึงได้กำหนดให้คณะกรรมการทั้งคณะเข้าร่วมประชุมทุกครั้ง โดยในปี 2550
    คณะกรรมการทั้งคณะเข้าร่วมประชุม
    เว้นแต่กรรมการบางคนติดภารกิจที่จำเป็นไม่สามารถเข้าร่วมประชุมได้ ในระหว่างการประชุม
    ประธานในที่ประชุมจะเปิดโอกาสให้ผู้ถือหุ้นมีสิทธิเท่าเทียมกันในการแสดงความเห็นและซักถามข้อสงสัย
    โดยประธานในที่ประชุมหรือกรรมการ จะตอบคำถามผู้ถือหุ้นให้ได้รับความกระจ่างทุกครั้ง ทั้งนี้
    บริษัทฯจะจดบันทึกประเด็นข้อซักถาม หรือความคิดเห็น
    หรือข้อเสนอแนะของผู้ถือหุ้นอย่างถูกต้อง ครบถ้วน ในรายงานการประชุม
    และเผยแพร่ในเว็บไซต์ของบริษัทฯ ภายใน 14 วันนับจากวันที่ประชุมผู้ถือหุ้น
    ทั้งภาษาไทยและภาษาอังกฤษ

-   ในปี 2550 บริษัทฯ
    เปิดโอกาสให้สิทธิแก่ผู้ถือหุ้นในการเสนอวาระการประชุมผู้ถือหุ้นและเสนอแต่งตั้งกรรมการรายใหม่ล่วงหน้าก่อนการประชุม
    รวมทั้งเปิดโอกาสให้ผู้ถือหุ้นส่งคำถามล่วงหน้าที่เกี่ยวกับวาระในการประชุมผ่านทางเว็บไซต์ของบริษัทฯ
    สรุปในปี 2550 ไม่มีผู้ถือหุ้นรายใดเสนอวาระการประชุมผู้ถือหุ้นและกรรมการรายใหม่

หมวดที่ 2 : การปฏิบัติต่อผู้ถือหุ้นอย่างเท่าเทียมกัน

-   บริษัทฯ มีนโยบายที่จะปฏิบัติต่อผู้ถือหุ้น
    และอำนวยความสะดวกแก่ผู้ถือหุ้นอย่างเท่าเทียมกันทั้งในการเข้าร่วมประชุม
    การได้รับสารสนเทศ และการใช้สิทธิออกเสียงลงคะแนนในที่ประชุมผู้ถือหุ้น
    ในการเรียกประชุมผู้ถือหุ้นในแต่ละครั้งบริษัทฯ
    จะจัดส่งหนังสือเชิญประชุมโดยระบุความเห็นของคณะกรรมการ
    พร้อมทั้งข้อมูลประกอบการประชุมแต่ละวาระ ให้ผู้ถือหุ้นล่วงหน้าก่อนวันประชุมไม่น้อยกว่า 7
    วัน (หรือเป็นไปตามที่ สำนักงาน ก.ล.ต. และตลาดหลักทรัพย์แห่งประเทศไทยกำหนด)
    พร้อมทั้งโฆษณาคำบอกกล่าวเชิญประชุมในหนังสือพิมพ์ไม่น้อยกว่า 3 วันก่อนวันประชุม
    โดยไม่มีการเพิ่มวาระการประชุมที่ไม่ได้แจ้งผู้ถือหุ้นทราบล่วงหน้าก่อน
    เพื่อให้ผู้ถือหุ้นมีเวลาเพียงพอในการพิจารณาและศึกษาข้อมูลสำหรับการเข้าร่วมประชุมและการลงมติของผู้ถือหุ้น

-   ในกรณีที่ผู้ถือหุ้นไม่สามารถเข้าร่วมประชุมได้ ผู้ถือหุ้นสามารถมอบฉันทะให้กับ
    บุคคลอื่นเป็นผู้รับมอบฉันทะให้เข้าร่วมประชุมแทน ซึ่งบริษัทฯ ได้เพิ่มทางเลือกให้กับผู้ถือหุ้น
    โดยการเสนอให้กรรมการอิสระเป็นผู้รับมอบฉันทะจากผู้ถือหุ้น
    ในการเข้าร่วมประชุมและออกเสียงลงคะแนนตามความประสงค์ของผู้ถือหุ้น
    โดยจะระบุรายชื่อกรรมการผู้รับมอบอำนาจในหนังสือมอบฉันทะที่แนบมาพร้อมกับหนังสือเชิญประชุม

-   บริษัทฯ ได้จัดการให้มีการดูแลเรื่องการใช้ข้อมูลภายใน กล่าวคือบริษัทฯ ห้ามมิให้กรรมการ
    ผู้บริหาร ผู้จัดการฝ่ายและพนักงานของบริษัทฯ ใช้ข้อมูลภายในของบริษัทฯ
    ที่ยังไม่ได้เปิดเผยต่อประชาชนอันเป็นสาระสำคัญต่อการเปลี่ยนแปลงราคาหลักทรัพย์ของบริษัทฯ
    ไปใช้เพื่อประโยชน์ส่วนตนซึ่งรวมถึงเพื่อการซื้อขายหลักทรัพย์ หากบริษัทฯ พบว่าผู้ถือหุ้น
    กรรมการ ผู้บริหาร ผู้จัดการและพนักงานของบริษัทฯ กระทำผิดข้อห้ามตามประกาศฉบับนี้
    บริษัทฯ จะดำเนินการตามกฎหมายและลงโทษต่อผู้กระทำความผิด

หมวดที่ 3 : บทบาทของผู้มีส่วนได้เสีย

เพื่อให้การดำเนินกิจการของบริษัทฯ เป็นไปตามนโยบายการกำกับดูแลกิจการที่ดี (Good
Governance) บริษัทฯ จึงกำหนดกรอบของจรรยาบรรณทางธุรกิจ
โดยประกาศในเว็บไซต์ของบริษัทฯ เพื่อเป็นแนวปฏิบัติต่อสิทธิของผู้มีส่วนได้เสียทุกกลุ่ม
ไม่ว่าจะเป็นผู้มีส่วนได้เสียภายในได้แก่ พนักงานและผู้บริหารของบริษัทฯ หรือผู้มีส่วนได้เสียภายนอก
เช่น เจ้าหนี้ คู่แข่ง สรุปสาระสำคัญได้ดังนี้

  1. จรรยาบรรณในเรื่องความขัดแย้งทางผลประโยชน์

  บริษัทฯ กำหนดนโยบายที่จะไม่ให้ กรรมการบริษัท เจ้าหน้าที่บริหาร และพนักงานของบริษัทฯ
  แสวงหาผลประโยชน์ส่วนตนจากบริษัท ดังนี้

-   ห้ามกรรมการบริษัทฯ เจ้าหน้าที่บริหาร และพนักงานของบริษัทฯ
    ประกอบธุรกิจที่มีลักษณะเดียวกับกิจการของบริษัทฯ หรือเป็นธุรกิจที่แข่งขันกับบริษัทฯ

-   กรรมการบริษัทฯ เจ้าหน้าที่บริหาร และพนักงานของบริษัทฯ
    หลีกเลี่ยงการทำรายการที่เกี่ยวโยงอันอาจจะก่อให้เกิดความขัดแย้งทางผลประโยชน์กับบริษัทฯ

-   หากรายการนั้นก่อให้เกิดประโยชน์แก่บริษัทฯ
    หรือไม่สามารถหลีกเลี่ยงรายการที่เกี่ยวโยงกันนั้นได้กรรมการบริษัทฯ เจ้าหน้าที่บริหาร
    และพนักงานของบริษัทฯ ผู้ที่มีส่วนได้เสียในรายการนั้น
    จะต้องทำบันทึกเพื่อทราบเสนอคณะกรรมการบริษัทฯ ตามสายการบังคับบัญชา
    และกรรมการบริษัทฯ เจ้าหน้าที่บริหาร และพนักงานของบริษัทฯ
    “ผู้นั้นจะต้องไม่มีส่วนในการพิจารณาอนุมัติ” ทั้งนี้ ให้
    “กระทำรายการนั้นเสมือนการทำรายการกับบุคคลภายนอก”

-   ไม่ใช้ข้อมูลภายในเพื่อประโยชน์ของตนเองในการซื้อขายหุ้นของบริษัทฯ
    หรือให้ข้อมูลภายในแก่บุคคลอื่นเพื่อประโยชน์ในการซื้อขายหุ้นของบริษัทฯ
    รวมทั้งไม่ใช้โอกาสหรือข้อมูลภายในของบริษัทฯ ในการหาประโยชน์ส่วนตน
    และในเรื่องการทำธุรกิจที่แข่งขันกับบริษัทฯ หรือทำธุรกิจที่เกี่ยวเนื่อง

  2. จรรยาบรรณต่อผู้ถือหุ้น

  บริษัทฯ มีนโยบายที่จะดำเนินธุรกิจอย่างซื่อสัตย์สุจริต ถูกต้อง และมีจริยธรรม
  และจะใช้ความพยายามอย่างที่สุดที่จะพัฒนากิจการให้เจริญเติบโต
  และสร้างผลตอบแทนที่ดีให้กับผู้ถือหุ้นอย่างต่อเนื่องและยั่งยืน
  โดยยึดหลักการปฏิบัติอย่างเสมอภาคเท่าเทียมกันต่อผู้ถือหุ้น

  3. จรรยาบรรณต่อลูกค้า

  บริษัทฯ ตระหนักถึงความสำคัญของความพอใจของลูกค้าที่มีต่อความสำเร็จของธุรกิจของบริษัทฯ
  จึงมีเจตจำนงที่จะดำเนินธุรกิจ
  อย่างมีประสิทธิภาพและประสิทธิผลยิ่งขึ้นตลอดเวลาเพื่อประโยชน์สูงสุดต่อลูกค้าของบริษัทฯ

  4. จรรยาบรรณต่อคู่ค้า

  บริษัทฯ มีนโยบายที่จะปฏิบัติต่อคู่ค้าอย่างเสมอภาคและเป็นธรรม
  โดยคำนึงถึงประโยชน์สูงสุดของบริษัทฯ
  และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย
  หลีกเลี่ยงสถานการณ์ที่ทำให้เกิดความขัดแย้งทางผลประโยชน์
  รวมทั้งปฏิบัติตามพันธะสัญญาให้ข้อมูลที่เป็นจริง รายงานที่ถูกต้อง
  การเจรจาแก้ปัญหาและหาทางออกตั้งอยู่บนพื้นฐานของความสัมพันธ์ทางธุรกิจ

  5. จรรยาบรรณต่อคู่แข่งขันทางการค้า

  บริษัทฯ มีนโยบายที่จะปฏิบัติต่อคู่แข่งทางการค้าให้สอดคล้องกับหลักสากล
  ภายใต้กรอบแห่งกฎหมายเกี่ยวกับหลักปฏิบัติการแข่งขันทางการค้า ไม่ละเมิดความลับ หรือ
  ล่วงรู้ความลับทางการค้าของคู่ค้าด้วยวิธีฉ้อฉล

  6. จรรยาบรรณต่อเจ้าหนี้

  บริษัทฯ มีนโยบายที่จะปฏิบัติตามเงื่อนไขการกู้ยืมเงินตามสัญญาที่มีต่อเจ้าหนี้ทุกรายทุกประการ

  7. จรรยาบรรณต่อพนักงาน

  บริษัทฯ ตระหนักว่า พนักงานเป็นปัจจัยแห่งความสำเร็จของการบรรลุเป้าหมายของบริษัทฯ
  ที่มีคุณค่ายิ่งจึงเป็นนโยบายของบริษัทฯ ที่จะให้การปฏิบัติที่เป็นธรรม ทั้งในด้านโอกาส ผลตอบแทน
  การแต่งตั้งโยกย้าย ตลอดจนการพัฒนาศักยภาพ

  8. จรรยาบรรณต่อสังคมและส่วนรวม

  บริษัทฯ มีนโยบายที่จะดำเนินธุรกิจที่เป็นประโยชน์ต่อเศรษฐกิจ และสังคม
  ให้ความสำคัญกับการดูแลรักษาสิ่งแวดล้อมตลอดจนขนบธรรมเนียมประเพณีท้องถิ่นที่หน่วยงานของบริษัทฯ
  ตั้งอยู่ และเป็นนโยบายของบริษัทฯ เช่นเดียวกันที่จะยึดมั่นปฏิบัติตนเป็นพลเมืองที่ดี
  ทั้งในด้านการดูแลรักษาสิ่งแวดล้อมและความปลอดภัยจากกิจกรรมของบริษัทฯ
  ปฏิบัติตามกฎหมายและข้อบังคับที่เกี่ยวข้องอย่างครบถ้วน
  มุ่งมั่นที่จะใช้ความพยายามอย่างต่อเนื่องที่จะดำเนินการยกระดับคุณภาพของสิ่งแวดล้อม
  และการดูแลความปลอดภัย ทั้งที่ดำเนินการเอง และร่วมมือกับรัฐและชุมชน

เพื่อส่งเสริมนโยบายข้างต้น บริษัทฯ
จะดำเนินการเพื่อคืนกำไรส่วนหนึ่งให้แก่กิจกรรมที่มีส่วนสร้างสรรค์สังคมและสิ่งแวดล้อมอย่างสม่ำเสมอ
และจะดำเนินการปลูกฝังจิตสำนึกของพนักงานทุกระดับให้มีความรับผิดชอบต่อสังคมและสิ่งแวดล้อมอย่างจริงจังและต่อเนื่องเพื่อประโยชน์ส่วนรวม

หมวดที่ 4 : การเปิดเผยข้อมูลและความโปร่งใส

-   บริษัทฯ มีนโยบายเรื่องการเปิดเผยข้อมูลที่สำคัญของบริษัทฯอย่างถูกต้อง ครบถ้วน ทันเวลา
    ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทย ผ่านช่องทางต่าง ๆ และเว็บไซต์ของบริษัทฯ
    ทั้งภาษาไทยและภาษาอังกฤษ เพื่อให้ผู้ใช้ข้อมูลสามารถเข้าถึงข้อมูลได้อย่างเท่าเทียมกัน

-   บริษัทฯ มีนโยบายในการเปิดเผยข้อมูลในรายงานประจำปี (แบบ 56-2)
    และแบบแสดงรายการข้อมูลประจำปี (แบบ 56-1)
    ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
    และตลาดหลักทรัพย์แห่งประเทศไทย (ต.ล.ท.)

-   ในส่วนของงานด้านผู้ลงทุนสัมพันธ์ (Investor Relations) บริษัทฯ
    ได้มอบหมายให้นายสาธิต สุดบรรทัด รองกรรมการผู้จัดการ สายการขายและการตลาด
    เป็นผู้รับผิดชอบในการสื่อสารให้ข้อมูลแก่นักลงทุน นักวิเคราะห์ ผู้ถือหุ้น และ ผู้ที่สนใจทั่วไป
    ซึ่งสามารถติดต่อได้ที่หมายเลขโทรศัพท์ของบริษัทฯ คือ (036) 224-001 ถึง 8 หรือ
    E-mail : Corpcenter@diamondtile.com สำหรับกิจกรรมในปี 2550
    ได้มีการให้ข้อมูลในโอกาสต่าง ๆ เช่น สัมภาษณ์กรรมการและผู้บริหารระดับสูงแบบตัวต่อตัว
    การจัดการแถลงข่าวพบสื่อต่าง ๆ
    รวมทั้งการจัดงานพบนักวิเคราะห์กลุ่มย่อยรายไตรมาสตลอดทั้งปี

หมวดที่ 5 : ความรับผิดชอบของคณะกรรมการ

-   คณะกรรมการบริษัทฯ มีจำนวน 9 คน ประกอบด้วย กรรมการที่เป็นผู้บริหาร จำนวน 2 คน
    กรรมการที่ไม่เป็นผู้บริหาร จำนวน 4 คน และกรรมการอิสระ จำนวน 3 คน
    ซึ่งเป็นผู้ที่มีความรู้ความสามารถ
    ประสบการณ์และความเชี่ยวชาญที่หลากหลายวิชาชีพอันเป็นประโยชน์ต่อการดำเนินธุรกิจของบริษัทฯและมีคุณสมบัติที่เหมาะสมที่จะดำรงตำแหน่งกรรมการบริษัทจดทะเบียนได้ตามข้อบังคับของบริษัทฯ
    และตามที่กฎหมายกำหนด แต่ในปัจจุบันมีกรรมการจำนวน 1 คน
    ที่ดำรงตำแหน่งกรรมการบริษัทจดทะเบียนมากกว่า 5 บริษัท
    ดูรายละเอียดข้อมูลการดำรงตำแหน่งของกรรมการแต่ละคนในบริษัทอื่นในเอกสารแนบ 1
    ของแบบแสดงรายการข้อมูลประจำปี (56-1) และในรายงานประจำปี (56-2)
    อย่างไรก็ตามการดำรงตำแหน่งกรรมการดังกล่าวไม่มีผลกระทบต่อการปฏิบัติหน้าที่กรรมการแต่อย่างใด
    เนื่องจากกรรมการได้อุทิศเวลาในการปฏิบัติหน้าที่ให้แก่บริษัทฯ
    อย่างเต็มที่โดยเข้าร่วมประชุมอย่างสม่ำเสมอ
    รวมทั้งได้แสดงความคิดเห็นและให้ข้อเสนอแนะที่เป็นประโยชน์แก่บริษัทฯ มาโดยตลอด

-   คณะกรรมการบริษัทฯ เป็นผู้นำในการกำหนดนโยบาย
    และมีส่วนร่วมในการพิจารณาและให้ความเห็นชอบในการกำหนด วิสัยทัศน์ พันธกิจ กลยุทธ์
    เป้าหมาย แผนธุรกิจ และงบประมาณของบริษัทฯ
    ตลอดจนกำกับดูแลให้ฝ่ายบริหารดำเนินการไปตามนโยบายที่กำหนดไว้อย่างมีประสิทธิภาพและประสิทธิผล
    นอกจากนี้ คณะกรรมการบริษัทฯ
    เป็นผู้รับผิดชอบต่อการดำเนินธุรกิจที่สำคัญและการกำกับดูแลกิจการ งบการเงินของบริษัทฯ
    และสารสนเทศทางการเงินที่ปรากฏต่อสาธารณะชน ในแบบแสดงรายการข้อมูลประจำปี
    และรายงานประจำปี
    โดยการจัดทำงบการเงินดังกล่าวจะเป็นไปตามมาตรฐานการบัญชีที่รับรองทั่วไปในประเทศไทย
    และตรวจสอบโดยผู้สอบบัญชีรับอนุญาตที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์
    โดยเลือกนโยบายบัญชีที่เหมาะสมและถือปฏิบัติอย่างสม่ำเสมอ และใช้ดุลยพินิจอย่างระมัดระวัง
    และประมาณการที่ดีที่สุดในการจัดทำ
    รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

-   คณะกรรมการบริษัทฯ ได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
    เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
    เพื่อป้องกันไม่ให้เกิดการทุจริตหรือดำเนินการที่ผิดปกติอย่างมีสาระสำคัญ
    โดยมีคณะกรรมการตรวจสอบ
    ซึ่งประกอบด้วยกรรมการที่ไม่เป็นผู้บริหารและเป็นอิสระอย่างเพียงพอ
    เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
    และมีหน่วยงานกำกับและตรวจสอบภายใน ทำหน้าที่ในการกำกับดูแล
    และตรวจสอบการดำเนินธุรกิจต่างๆ ของบริษัทฯ เพื่อให้มั่นใจว่าบริษัทฯ
    ได้ปฏิบัติเป็นไปตามระเบียบ ข้อบังคับที่ทางการและบริษัทฯ กำหนดไว้
    และเพื่อให้หน่วยงานดังกล่าวมีความเป็นอิสระ
    สามารถทำหน้าที่ตรวจสอบและถ่วงดุลได้อย่างเต็มที่
    หน่วยงานดังกล่าวจะขึ้นตรงและรายงานผลการกำกับดูแลต่อคณะกรรมการตรวจสอบ
    รวมทั้งมีมาตรการบริหารความเสี่ยงที่มีประสิทธิภาพ
    และมีการติดตามการดำเนินการในเรื่องดังกล่าวอย่างสม่ำเสมอ

-   คณะกรรมการบริษัทฯ ได้มีการแต่งตั้งคณะอนุกรรมการชุดต่างๆ ขึ้น
    เพื่อเป็นผู้ดำเนินการในด้านต่างๆ ตามที่ได้รับมอบหมาย และแยกบทบาท
    หน้าที่ความรับผิดชอบระหว่างคณะกรรมการ อนุกรรมการ
    และฝ่ายบริหารโดยกำหนดระดับอำนาจดำเนินการทางการเงินอย่างชัดเจน
    ดูรายละเอียดประกอบในหัวข้อโครงสร้างการบริหารจัดการหน้า 20 ในรายงานประจำปี
    ซึ่งบริษัทฯ จัดให้มีคณะอนุกรรมการ 3 ชุดดังนี้

-   คณะกรรมการตรวจสอบ จำนวน 3 คน แต่งตั้งเมื่อวันที่ 22 มกราคม 2550
    มีวาระการดำรงตำแหน่ง 2 ปี ในปี 2550
    คณะกรรมการตรวจสอบได้มีการจัดประชุมรวมทั้งสิ้น 9 ครั้ง

-   คณะกรรมการสรรหาและพิจารณาผลตอบแทน จำนวน 4 คน แต่งตั้งเมื่อวันที่ 26 กุมภาพันธ์
    2550 มีวาระการดำรงตำแหน่ง 3 ปี ในปี 2550
    คณะกรรมการพิจารณาผลตอบแทนได้มีการจัดประชุมรวมทั้งสิ้น 4 ครั้ง

-   คณะกรรมการจัดการ จำนวน 5 คน แต่งตั้งเมื่อวันที่ 1 มกราคม 2550 ในปี 2550
    คณะกรรมการจัดการได้มีการจัดประชุมทุกสัปดาห์รวมทั้งสิ้น 43 ครั้ง

-   บริษัทฯ จัดให้มีการประชุมคณะกรรมการบริษัทฯ อย่างน้อยทุกๆ 3 เดือน
    และมีการประชุมพิเศษเพิ่มเติมตามความจำเป็น
    โดยมีการนำส่งหนังสือเชิญประชุมพร้อมข้อมูลประกอบการประชุมวาระต่างๆ
    ให้คณะกรรมการล่วงหน้าไม่น้อยกว่า 7 วันก่อนวันประชุมตามที่กำหนดในข้อบังคับของบริษัทฯ
    ในปี 2550 บริษัทฯ มีการประชุมคณะกรรมการทั้งสิ้น 12 ครั้ง
    โดยมีกรรมการเข้าร่วมประชุมสรุปไว้ในโครงสร้างการบริหารจัดการหน้า 20
    ในรายงานประจำปี

-   บริษัทฯ ได้แยกตำแหน่งประธานกรรมการและกรรมการผู้จัดการเป็น 2 ตำแหน่ง
    และไม่ได้เป็นบุคคลคนเดียวกัน โดยประธานกรรมการมีความเป็นอิสระ
    และเพื่อให้มีการถ่วงดุลอำนาจซึ่งกันและกัน บริษัทฯ ได้กำหนดบทบาทอำนาจ
    และหน้าที่ไว้อย่างชัดเจนระหว่างประธานกรรมการและกรรมการผู้จัดการเพื่อไม่ให้คนใดคนหนึ่งมีอำนาจโดยไม่จำกัด
    และไม่ซ้ำซ้อน โดยประธานกรรมการเป็นผู้นำด้านนโยบาย
    ส่วนกรรมการผู้จัดการเป็นผู้นำด้านบริหาร

-   บริษัทฯ ได้ออกข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ
    และพนักงานเพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทฯ
    ด้วยความซื่อสัตย์ สุจริต และเที่ยงธรรมทั้งการปฏิบัติต่อบริษัทฯ และผู้มีส่วนได้เสียทุกกลุ่ม
    สาธารณชน และสังคม
    โดยประกาศให้ผู้ที่เกี่ยวข้องได้รับทราบและติดตามการปฏิบัติตามแนวทางดังกล่าวในเว็บไซต์ของบริษัทฯ
    หากผู้ที่เกี่ยวข้องไม่ปฏิบัติตามข้อพึงปฏิบัติเกี่ยวกับจรรยาบรรณดังกล่าวจะถูกพิจารณาบทลงโทษต่อไป

-   บริษัทฯ จัดให้มีมาตรการป้องกันความขัดแย้งทางผลประโยชน์ โดยบริษัทฯ
    จะปฏิบัติตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง
    หรือข้อกำหนดของตลาดหลักทรัพย์แห่งประเทศไทยอย่างเคร่งครัด โดยรายการใดที่กรรมการ
    ผู้บริหาร ผู้ถือหุ้น หรือบุคคลที่อาจมีความขัดแย้งมีส่วนได้เสีย
    บุคคลดังกล่าวจะไม่มีสิทธิออกเสียงอนุมัติการทำรายการนั้นๆ ทั้งนี้
    รายการดังกล่าวต้องเป็นไปเพื่อการดำเนินธุรกิจหลักของบริษัทฯ
    โดยมีนโยบายการกำหนดราคาและเงื่อนไขต่างๆ ตามตลาด
    ซึ่งต้องสามารถเปรียบเทียบได้กับราคาที่เกิดขึ้นกับบุคคลภายนอกโดยทั่วไป
    และได้กำหนดให้กรรมการและผู้บริหารรายงานการเปลี่ยนแปลงการถือหลักทรัพย์ต่อคณะกรรมการบริษัทฯ
    และสำนักงานกำกับหลักทรัพย์และตลาดหลักทรัพย์ (ก.ล.ต) ตามมาตรา 59 แห่ง
    พระราชบัญญัติหลักทรัพย์ และตลาดหลักทรัพย์ พ.ศ.2535

-   บริษัทฯ จะจัดให้มีมาตรการคุ้มครองผู้ลงทุนที่สามารถตรวจสอบได้ภายหลังกล่าวคือ บริษัทฯ
    จะเปิดเผยรายการระหว่างกันไว้ในหมายเหตุประกอบงบการเงินของบริษัทฯ
    ที่ผ่านการตรวจสอบจากผู้สอบบัญชี และบริษัทฯ
    จะจัดให้มีการรับรองโดยให้กรรมการตรวจสอบให้ความเห็นเกี่ยวกับความจำเป็นและสมเหตุสมผลของรายการระหว่างกันในงบการเงินที่ผ่านการตรวจสอบจากผู้สอบบัญชี

-   คณะกรรมการสรรหาและพิจารณาผลตอบแทนได้กำหนดหลักเกณฑ์การสรรหาและกำหนดค่าตอบแทนกรรมการไว้อย่างชัดเจนและโปร่งใสในระดับที่เหมาะสมกับหน้าที่และความรับผิดชอบของกรรมการแต่ละคน
    โดยมิได้มีการจ่ายค่าตอบแทนที่เกินควร เมื่อเปรียบเทียบกับในระดับอุตสาหกรรมเดียวกัน
    ทั้งนี้กรรมการที่เป็นผู้บริหารจะได้รับค่าตอบแทนเพิ่มจากการดำรงตำแหน่งผู้บริหารโดยเชื่อมโยงกับผลการดำเนินงานของบริษัทฯ
    และการปฏิบัติงานของกรรมการคนนั้น และบริษัทฯ
    กำหนดให้มีการเปิดเผยค่าตอบแทนที่จ่ายให้แก่กรรมการและผู้บริหารตามแบบที่สำนักงานคณะกรรมการกำกับหลักทรัพย์และตลาดหลักทรัพย์กำหนด
    ดูรายละเอียดประกอบในห้วข้อค่าตอบแทนกรรมการและผู้บริหารหน้า 19 ในรายงานประจำปี

-   คณะกรรมการบริษัทฯ เริ่มมีการประเมินผลคณะกรรมการทั้งคณะในปี 2550
    โดยใช้แบบประเมินตามแนวทางของสมาคมส่งเสริมสถาบันกรรมการบริษัทไทยและตลาดหลักทรัพย์แห่งประเทศไทย
    โดยปรับเปลี่ยนให้สอดคล้องกับความเหมาะสมของบริษัทฯ แบบประเมินดังกล่าวประกอบด้วย 4
    หัวข้อ คือ โครงสร้างของคณะกรรมการ การกำหนดกลยุทธ์และทิศทางบริษัทฯ
    การติดตามและประเมินผลงานฝ่ายจัดการ และความรับผิดชอบตามหน้าที่ของคณะกรรมการ
    ซึ่งผลการประเมินคณะกรรมการทั้งคณะ สรุปว่า “เห็นด้วย” กับการดำเนินการในภาพรวมทั้ง
    4 หัวข้อ

-   ด้วยการบริหารจัดการของคณะกรรมการบริษัทฯ คณะอนุกรรมการ และผู้บริหาร
    ได้มีบทบาทและอำนาจหน้าที่ต้องปฏิบัติตามข้อกำหนดของบริษัทฯ
    รวมทั้งต้องปฏิบัติตามกฎเกณฑ์ของตลาดหลักทรัพย์ฯ หรือกฎหมายที่เกี่ยวข้องกับธุรกิจของบริษัทฯ
    และการปฏิบัติต่อผู้ถือหุ้น ผู้มีส่วนได้เสียและผู้เกี่ยวข้องทุกฝ่าย
    ซึ่งกฎเกณฑ์ต่างๆมีการเปลี่ยนแปลงตลอดเวลา

ดังนั้นเพื่อลดความเสี่ยงอันเกิดจากการกระทำที่เกิดจากความไม่เข้าใจ
หรือเข้าใจผิดในสาระสำคัญแห่งกฎเกณฑ์และข้อกฎหมายต่างๆ
ของคณะกรรมการและผู้บริหารของบริษัทฯ ในการปฏิบัติหน้าที่ด้วยความระมัดระวัง
ด้วยความเชื่อโดยสุจริตและสมเหตุสมผลว่าเป็นไปเพื่อประโยชน์สูงสุดของบริษัทฯ
จึงได้จัดให้มีการประกันภัยความรับผิดของกรรมการและผู้บริหารของบริษัทและการชดใช้ค่าเสียหายให้แก่บริษัทฯ
เพื่อคุ้มครองความเสียหายที่อาจจะเกิดกับบริษัทฯ คณะกรรมการ และผู้บริหารของบริษัทฯ

9.6 การดูแลเรื่องการใช้ข้อมูลภายใน

ตามมติที่ประชุมคณะกรรมการบริษัทฯ ครั้งที่ 156 เมื่อวันที่ 18 มีนาคม 2548 บริษัทฯ
มีการกำหนดจรรยาบรรณทางธุรกิจ (Code of Conduct) เพื่อใช้ในการดำเนินกิจการของบริษัทฯ
ให้เป็นไปตามนโยบายการกำกับดูแลกิจการที่ดี (Good Corporate Governance) นอกจากนี้
บริษัทฯ มีนโยบายและวิธีการดูแลกรรมการและผู้บริหารในการนำข้อมูลภายในของบริษัทฯ
ไปใช้เพื่อประโยชน์ส่วนตน ซึ่งได้รับการอนุมัติโดยคณะกรรมการบริษัทฯ เมื่อวันที่ 18 มีนาคม 2548
ดังนี้

1.  บริษัทฯ ได้แจ้งให้กรรมการ
    และผู้บริหารทราบถึงภาระหน้าที่ในการรายงานการถือหลักทรัพย์ในบริษัทของตนเอง คู่สมรส
    และบุตรที่ยังไม่บรรลุนิติภาวะ
    ตลอดจนรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ตามมาตรา
    59 และบทลงโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ.
    2535

2.  บริษัทฯ ห้ามมิให้กรรมการ ผู้บริหาร ผู้จัดการฝ่ายและพนักงานของบริษัทฯ
    ใช้ข้อมูลภายในของบริษัทฯ
    ที่ยังไม่ได้เปิดเผยต่อประชาชนอันเป็นสาระสำคัญต่อการเปลี่ยนแปลงราคาหลักทรัพย์ของบริษัทฯ
    ไปใช้เพื่อประโยชน์ส่วนตนซึ่งรวมถึงเพื่อการซื้อขายหลักทรัพย์ ทั้งนี้
    ห้ามมิให้บุคคลที่ล่วงรู้ข้อมูลภายใน และยังมิได้เปิดเผยข้อมูลดังกล่าวต่อสาธารณชน
    ซื้อขายหลักทรัพย์ของบริษัทฯ ในช่วงระยะเวลา 1
    เดือนก่อนที่ข้อมูลดังกล่าวจะเปิดเผยสู่สาธารณชน หากบริษัทฯ พบว่าผู้ถือหุ้น กรรมการ
    ผู้บริหาร ผู้จัดการและพนักงานของบริษัทฯ กระทำผิดข้อห้ามตามประกาศฉบับนี้ บริษัทฯ
    จะดำเนินการตามกฎหมายและลงโทษแก่ผู้กระทำความผิดโดยเด็ดขาด

3.  ในกรณีที่กรรมการ ผู้บริหาร ผู้จัดการฝ่าย หรือพนักงานของบริษัทฯ
    กระทำผิดอันเป็นความผิดอาญาตามกฎหมายว่าด้วยหลักทรัพย์และตลาดหลักทรัพย์ด้วย บริษัทฯ
    จะดำเนินการลงโทษอย่างรุนแรงอย่างใดอย่างหนึ่งหรือหลายอย่างรวมกันดังนี้

    -   ตัดเงินเดือนหรือค่าตอบแทน

    -   ให้ออก ไล่ออก หรือปลดออกจากการเป็นผู้บริหาร
        ผู้จัดการฝ่ายหรือพนักงานโดยถือว่าจงใจก่อให้เกิดความเสียหายแก่บริษัทฯ
        หากเป็นกรรมการ ให้เสนอต่อที่ประชุมผู้ถือหุ้นของบริษัทฯ

    -   แจ้งการกระทำความผิดต่อตลาดหลักทรัพย์แห่งประเทศไทย
        และ/หรือสำนักงานคณะกรรมการกำกับหลักทรัพย์และตลาดหลักทรัพย์

    -   แจ้งความดำเนินคดีต่อตำรวจหรือพนักงานสอบสวน

    -   ดำเนินการอื่นใดตามมติของคณะกรรมการบริษัทฯ หรือที่ประชุมผู้ถือหุ้นของบริษัทฯ

9.7 บุคลากร

ณ วันที่ 31 ธันวาคม 2550 บริษัทฯ มีพนักงานทั้งสิ้น 702 คน แบ่งออกเป็นระดับผู้จัดการฝ่ายขึ้นไป
16 คน ระดับพนักงานประจำ 686 คน ดังนี้

+-----------------------------+--------------------+-------------------+
| แผนก                        | จำนวนพนักงาน (คน)   |                   |
+-----------------------------+--------------------+-------------------+
|                             | ระดับผู้จัดการขึ้นไป     | ระดับพนักงานประจำ   |
+-----------------------------+--------------------+-------------------+
| ฝ่ายบริหาร                    | 7                  | 6                 |
+-----------------------------+--------------------+-------------------+
| ฝ่ายขายและฝ่ายการตลาด         | 1                  | 39                |
+-----------------------------+--------------------+-------------------+
| แผนกขายต่างประเทศ            | 0                  | 4                 |
+-----------------------------+--------------------+-------------------+
| ฝ่ายโลจิสติก และบริการลูกค้า      | 1                  | 83                |
+-----------------------------+--------------------+-------------------+
| ฝ่ายบัญชีและการเงิน             | 1                  | 29                |
+-----------------------------+--------------------+-------------------+
| ฝ่ายทรัพยากรบุคคล              | 1                  | 18                |
+-----------------------------+--------------------+-------------------+
| ฝ่ายผลิต                      | 2                  | 347               |
+-----------------------------+--------------------+-------------------+
| แผนกจัดซื้อ                    | 0                  | 9                 |
+-----------------------------+--------------------+-------------------+
| ฝ่ายวิศวกรรมและซ่อมบำรุง        | 1                  | 113               |
+-----------------------------+--------------------+-------------------+
| ฝ่ายสารสนเทศและระบบมาตรฐาน   | 1                  | 10                |
+-----------------------------+--------------------+-------------------+
| ฝ่ายเทคโนโลยี                 | 1                  | 28                |
+-----------------------------+--------------------+-------------------+
|   รวม                       | 16                 | 686               |
+-----------------------------+--------------------+-------------------+

ผลตอบแทนรวมของพนักงานประจำ ในปี 2549 และปี 2550 คิดเป็นเงินประมาณ 201.86
ล้านบาท และ 224.45 ล้านบาท ตามลำดับ ซึ่งประกอบด้วยเงินเดือน ค่าล่วงเวลา เบี้ยเลี้ยง
และโบนัส ในจำนวนนี้ได้รวมผลตอบแทนในรูปเงินสมทบเงินกองทุนสำรองเลี้ยงชีพอีกจำนวน 4.43
ล้านบาท และ 5.05 ล้านบาท ตามลำดับ

บริษัทฯ ไม่เคยมีข้อพิพาทด้านแรงงานใดๆ ในระยะ 3 ปีที่ผ่านมา เนื่องจากบริษัทฯ
มีความสัมพันธ์ที่ดีกับพนักงานเสมอมา อัตราการย้ายงานของพนักงานของบริษัทฯ อยู่ในระดับต่ำ
และพนักงานของบริษัทฯ ไม่มีการจัดตั้งสหภาพแรงงาน

ในปี 2549 และ ปี 2550 บริษัทฯ มีค่าใช้จ่ายในการฝึกอบรมและพัฒนาบุคลากรประมาณ 1.83
ล้านบาท และ 1.15 ล้านบาท ตามลำดับ บริษัทฯ มีนโยบายพัฒนาพนักงาน
โดยมีการจัดอบรมให้ผู้บริหารและพนักงานของบริษัทฯ
หรือจัดส่งไปเข้าร่วมการสัมมนาทั้งในและต่างประเทศอย่างสม่ำเสมอ โดยในปี 2549
ได้มีการอบรมสัมมนา 148 หลักสูตร และมีผู้เข้าร่วมอบรม 683 คน
และยังมีการจัดส่งผู้บริหารไปดูงานยังต่างประเทศ เช่น เยอรมัน ญี่ปุ่น ฯลฯ ในส่วนของ ปี 2550
ได้มีการอบรมสัมมนา 74 หลักสูตร และมีผู้เข้าอบรม 766 คน

9.8 การดำเนินการด้านอาชีวอนามัย ความปลอดภัย สิ่งแวดล้อม และสังคม

9.8.1 การดำเนินการด้านความปลอดภัยในการทำงาน

[]

บริษัทฯ ตระหนักถึงความสำคัญด้านความปลอดภัยในการทำงาน และมีความเชื่อว่าอุบัติเหตุ
การบาดเจ็บ
และโรคที่เกิดขึ้นจากการทำงานเป็นเรื่องที่สามารถป้องกันได้ด้วยความร่วมมือร่วมใจของทุกคนในองค์กร
โดยบริษัทฯ ได้จัดตั้งคณะกรรมการความปลอดภัย อาชีวอนามัยและสภาพแวดล้อมในการทำงาน
พร้อมทั้งจัดตั้งแผนกอาชีวอนามัยและความปลอดภัย
โดยในรอบปีที่ผ่านมาได้ดำเนินงานเพื่อความปลอดภัยของพนักงาน ผู้รับเหมา และผู้มาเยือน
อย่างต่อเนื่อง ดังนี้

1.  ประเมินความเสี่ยงและอันตรายจากการทำงาน อันตรายระหว่างการก่อสร้างโครงการใหม่ๆ
    เพื่อประเมินอุบัติเหตุหรือผลกระทบที่อาจเกิดขึ้นกับชีวิตและทรัพย์สิน
    รวมทั้งจัดให้มีมาตรการป้องกัน เป็นแผนควบคุมความเสี่ยงตามมาตรฐาน OHSAS 18001

2.  การปฏิบัติตามกฎหมาย บริษัทฯ จะศึกษากฎหมายใหม่ใน www.siamsafety.com ทุกสัปดาห์
    เพื่อให้มั่นใจว่าบริษัทฯ
    ได้ถือกฎหมายที่เป็นฉบับปัจจุบันและได้ดำเนินการตามกฎหมายได้อย่างครบถ้วน

3.  ปรับปรุงช่องทางการสื่อสาร เช่น บอร์ด, HOT News, DRT Safety News, E-mail และ
    Intranet เป็นต้น

4.  อบรมให้ความรู้ความปลอดภัยและระเบียบการปฏิบัติในพื้นที่บริเวณโรงงานให้กับพนักงาน เช่น
    หลักสูตรปฐมนิเทศความปลอดภัยในการทำงาน ความปลอดภัยกับสารเคมี
    การใช้ใบอนุญาตทำงาน การขับรถยกอย่างปลอดภัย การปฐมพยาบาลเบื้องต้น
    ความปลอดภัยในงานรับเหมาก่อสร้าง การใช้อุปกรณ์ป้องกันอันตรายส่วนบุคคล
    การฝึกซ้อมและตอบโต้เหตุเพลิงไหม้ สารเคมีรั่วไหล และการอพยพหนีไฟ เป็นต้น
    ซึ่งมีพนักงานและผู้รับเหมาผ่านการอบรมกว่า 2,000 คน

5.  จัดอุปกรณ์ป้องกันอันตรายให้เพียงพอกับการใช้งาน ได้แก่ หน้ากากป้องกันกลิ่นไซลีน ฝุ่น
    แว่นครอบตากันสารเคมี แว่นตากันสะเก็ดงานเชื่อม รองเท้านิรภัย หมวกนิรภัย
    และที่ครอบหูป้องกันเสียงดัง เป็นต้น

6.  ปรับปรุงแผนฉุกเฉิน พร้อมจัดฝึกซ้อมตอบโต้สารเคมีรั่วไหล เพลิงไหม้ และอพยพหนีไฟ เป็นต้น

7.  จัดกิจกรรมกลุ่มย่อยระดับพื้นที่ เช่น Safety Talk, PRA และ KYT ทุกเช้าก่อนเริ่มงาน

8.  จัดนิทรรศการ งานสัปดาห์ความปลอดภัยในการทำงาน ครั้งที่ 2 ระหว่างวันที่ 28-30
    พฤศจิกายน 2550 โดยมีการจัดกิจกรรม ประกวดคำขวัญ ประกวดโลโก ประกวด Safety
    Fashion การจัดแสดงอุปกรณ์ความปลอดภัยจากบริษัทชั้นนำ การนำเสนอกิจกรรมกลุ่มย่อย
    KYT การนำเสนอผลงานกิจกรรม 5ส ของแต่ละหน่วยงาน

9.  จัดกิจกรรมรณรงค์ความปลอดภัยในการใช้รถใช้ถนนเนื่องในเทศกาลสงกรานต์
    และเทศกาลปีใหม่ โดยมีการติดป้ายรณรงค์เมาไม่ขับ แจกจ่ายแผ่นพับ สติกเกอร์
    ทั้งนี้เพื่อความปลอดภัยในการเดินทาง

นอกจากนี้ยังจัดกิจกรรมส่งเสริมความปลอดภัยอื่นอีกด้วย เช่น

-   กิจกรรม 5ส

-   โครงการเลิกบุหรี่เพื่อพ่อ

รางวัลแห่งความภาคภูมิใจ

-   ใบรับรองระบบการจัดการอาชีวอนามัยและความปลอดภัย (OHSAS 18001:1999) จาก SGS

-   รางวัลสถานประกอบการลดสถิติอุบัติเหตุดีเด่น (Safety Award)
    จากกรมสวัสดิการและคุ้มครองแรงงาน กระทรวงแรงงานและสวัสดิการสังคม

9.8.2 การดำเนินการด้านสิ่งแวดล้อม

[] []

ถือเป็นความรับผิดชอบในการดำเนินธุรกิจที่ต้องรับผิดชอบต่อสิ่งแวดล้อมและทรัพยากรชุมชน
จึงให้ความสำคัญในการควบคุมดูแลระบบสิ่งแวดล้อมในกระบวนการผลิต
ในปีที่ผ่านมาได้ดำเนินการหลายด้าน ดังนี้

1.  ตรวจวัดคุณภาพอากาศจากปล่อง เช่น ปล่องหม้อไอน้ำ ปล่องเตาอบกระเบื้อง
    ปล่องพ่นสีและเคลือบสี เพื่อติดตามคุณภาพอากาศที่ปล่อยออกไปต้องเผาไหม้สมบูรณ์ที่สุด
    หรือผ่านการบำบัดอากาศให้มีมลพิษน้อยที่สุด

2.  ตรวจวัดอากาศในสภาพแวดล้อมในการทำงาน เช่น ฝุ่น ไซลีน โทลูอีน ฯลฯ

3.  ตรวจติดตามมลพิษทางเสียง โดยได้ตรวจวัดระดับเสียงในสถานที่ทำงาน
    รวมทั้งตรวจวัดระดับเสียง 24 ชั่วโมงติดตามระดับป้องกันผลกระทบต่อชุมชน

4.  ตรวจติดตามคุณภาพน้ำบริเวณรอบโรงงาน ผลวิเคราะห์คุณภาพน้ำอยู่ในเกณฑ์มาตรฐาน

5.  ติดตั้งระบบบำบัดละอองสีและกลิ่นไซลีนออกสู่บรรยากาศ โดยติดตามตรวจวัดเป็นประจำทุก 6
    เดือน

6.  ติดตั้งอุปกรณ์ดักฝุ่น ได้ทำการติดตั้งชุดอุปกรณ์ดักฝุ่นในไซโลที่เก็บปูนซีเมนต์ผง

7.  ติดตั้งระบบบำบัดน้ำสี เพื่อทำการบำบัดเศษน้ำสีจากการผลิตกระเบื้องสี
    และตรวจวัดติดตามทุกวัน เพื่อให้มั่นใจว่าระบบบำบัดทำงานได้ดี
    น้ำที่ออกจากระบบบำบัดต้องใสสามารถนำกลับไปใช้งานได้อีก

8.  การกำจัดของเสีย เศษกระเบื้องแตก เศษซีลเลอร์ และเศษน้ำมัน
    ได้ดำเนินการนำออกไปกำจัดนอกโรงงาน โดยได้รับอนุญาตจากกรมโรงงานอุตสาหกรรม
    พร้อมทั้งรายงานข้อมูลผ่าน www.diw.go.th ซึ่งเป็น Website
    ของกรมโรงงานอุตสาหกรรม

ทั้งนี้บริษัทฯ ยังคงดำเนินการด้านสิ่งแวดล้อมต่อไป เพื่อมุ่งมั่นสู่การรับรอง
ระบบการจัดการสิ่งแวดล้อม หรือ ISO 14001 ภายในปี 2551

9.8.3 การดำเนินการด้านสังคม

[]

  []บริษัทฯ ได้ให้การช่วยเหลือและสนับสนุนแก่สังคมดังนี้

  []1. “โครงการสานฝันเพื่อน้อง” โดยบริษัทได้บริจาคกระเบื้องให้แก่ โรงเรียนบ้านธาตุ
  จังหวัดสุรินทร์ เพื่อปรับปรุงอาคารเรียนเก่าที่ชำรุด เนื่องจากโรงเรียนก่อตั้งมา 89 ปี
  และอาคารเรียนดังกล่าวใช้เป็นศาลาประชาคม แก่ประชาชนในท้องถิ่น
  ตลอดจนบริจาคอุปกรณ์การเรียน และอุปกรณ์กีฬา แก่โรงเรียน

  2. บริษัทฯ ได้บริจาคกระเบื้องให้แก่ ผู้ว่าราชการจังหวัดสระบุรี
  เพื่อปรับปรุงโรงอาหารของศาลากลางจังหวัด
  เพื่อใช้เป็นสาธารณะประโยชน์แก่ประชาชนทั่วไปที่มาติดต่อราชการ

  3. บริษัทฯ ได้สนับสนุนกระเบื้องและไม้ฝา แก่กองพันบริการ ศูนย์การทหารม้าสระบุรี
  เพื่อปรับปรุงอาคาร ให้เพียงพอต่อกองกำลังพล

4. บริจาคกระเบื้องให้ชุมชนในท้องถิ่น เช่น วัดเตาปูน และ องค์การบริหารส่วนตำบลเตาปูน
เพื่อใช้ปรับปรุงอาคาร และเป็นสาธารณะประโยชน์